Държавен вестник, бр. 49, 2022 г., стр. 139

БРОЙ  49	
Д Ъ Р Ж А В Е Н  В Е С Т Н И К 	
СТР.  139  
споразумяха за следната Програма за сътруд­
ничество за периода 2022 – 2025 г.
Двете Страни са убедени, че това сътруд­
ничество ще допринесе за развитието на 
техните отношения и ще повиши осведоме­
ността, особено сред младежта, за историята 
и културата на народите от двете страни и се 
съгласяват да насърчават сътрудничеството, 
за да подобрят и укрепят взаимното разбира­
телство и приятелство между двете страни. 
ОБЛАСТИ НА СЪТРУДНИЧЕСТВО 
1. Образование
1.1. Страните съдействат за обмяната 
на информация и конструктивни контакти 
между двете държави в различни аспекти на 
образованието.
1.2. Страните насърчават развитието на 
сътрудничеството между образователните 
институции на двете държави. 
1.3. Страните съобразно бюджетните си 
средства насърчават и съдействат за обмя­
ната на информация, опит, документация и 
експерти в следните области:
· образователната система на двете страни; 
· обучение на учители и продължаващо 
обучение за учители;
· организация и управление на училищата;
· образователно законодателство (например 
правилник за труда на учителите);
· образование за ученици с увреждания и 
специални потребности;
· децентрализация и автономия на учи­
лищата;
· гражданско образование и обучение по 
равенство на половете;
· образование за деца с изявени дарби;
· културна и религиозна интеграция на 
малцинствените групи (включително 
съвместни проекти);
· програми, насочени към превенция на 
наркотиците (включително съвместни 
проекти);
· преподаване на чужди езици;
· формално и неформално образование;
· интердисциплинарен подход (напр. ли­
тература, кино и др.);
· приобщаващо образование;
· култура и наследство;
· образование за възрастни (учене през 
целия живот);
· наука и технологии;
· принос на младежта към общността;
· развиване на житейски умения;
· образование по изкуствата;
· професионално обучение и техническо 
образование;
· технологии и иновации в училищата за 
учителите и учениците;
· образование и изследвания за Холокоста.
1.4. Страните насърчават сътрудничеството 
между училищата по различни проекти, бази­
рани на информационни и комуникационни 
технологии (ИКТ).
1.5. Двете Страни се съгласяват да си 
сътрудничат в областта на електронното 
обучение, включително проектиране, разра­
ботване и внедряване на софтуер, хардуер и 
професионални практики, като: дигитални 
книги, софтуер за управление на обучението, 
среда за обучение от разстояние, обучение на 
учители и др.
1.6. Страните действат за насърчаване 
на преподаването на езика, литературата, 
историята и културата на другата държава 
в съответните им основни, средни и висши 
училища. За тази цел съответните експерти 
от партниращата страна ще бъдат поканени 
да изнасят лекции, провеждат семинари и 
реализират други образователни дейности. 
Условията, при които експертите извършват 
съответните си дейности в приемащата страна, 
се договарят между съответните институции 
на двете страни или по дипломатически път. 
1.7. Страните отбелязват със задоволство 
подписването на допълнение към Меморанду­
ма за разбирателство между Министерството 
на образованието и науката на Република 
България и „Яд Вашем“, Мемориален център 
за жертвите и героите на Холокоста на Дър­
жавата Израел, в Йерусалим, през ноември 
2018 г. 
1.8. Страните се ангажират да предотвратя­
ват публикуването на учебници, които насър­
чават расизма, антисемитизма и ксенофобията, 
за да се противопоставят на предразсъдъците 
и негативните стереотипи. 
1.9. Страните поставят специален акцент 
върху изследванията, документацията, образо­
ванието и възпоменанието, които са свързани 
с Холокоста. В този контекст в предмета на 
изследванията ще се включва българската 
еврейска общност преди Втората световна 
война и връзките є с нейното обкръжение 
в предвоенния период; аспектите на анти­
семитизма, забележителното спасяване на 
българските евреи, депортирането на евреи от 
Северна Гърция и части от бивша Югославия, 
които са били под българска администрация 
по това време.
България като член на Международния 
алианс за възпоменание на Холокоста ще 
продължи да обучава учители за образова­
нието по Холокоста и да включва темата в 
своята национална образователна програма. 
Освен това тя ще продължи да подкрепя 
усилията си за насърчаване на изследвани­
ята на Холокоста в своите висши училища 
и ще предоставя достъп до документите от 
първичния източник, свързани с Холокоста, в 
съответствие със споразумението, подписано 
през март 2013 г., и анекса, подписан на 16 май 
2018 г., между Държавна агенция „Архиви“ в 
Република България и „Яд Вашем“.